<classify> KATIBU Mkuu wa CCM, Dk Bashiru Ally amekemea tabia ya mivutano inayoibuka katika vyuo vikuu wakati wa michakato ya kuwatafuta viongozi wa kuviongoza vyuo hivyo.Akiaga wanataaluma wenzake kutoka vyuo mbalimbali vya umma nchini katika mkutano uliondaliwa na Jumuiya ya Wanataaluma wa Vyuo Vikuu na Vyuo Vishiriki ASAPUCT ambacho awali kiliitwa ASAs katika Chuo Kikuu cha Dodoma Udom, Dk Bashiru alikemea tabia hiyo ya kugombania madaraka na kusema inamkera sana.Wanataaluma pamoja na kufanya vizuri katika kupanua elimu nchini, wana njaa ya madaraka, ikitokea nafasi katika idara au ya ukuu wa chuo inakuwa vita, amesema.Alisema kutokana na vita hiyo, akiwa mhadhiri katika Chuo Kikuu Dar es Salaam UDSM, michakato miwili ya kuwapata viongozi wa chuo ilifutwa, mbaya zaidi katika kutafuta viongozi hao vigezo vya sifa, uwezo na uadilifu huwa vinawekwa pembeni.Katika michakato hiyo ya kutafuta viongozi, huwa kinazuka kikundi cha kupanga safu, taasisi ya elimu inakuwa kama chama cha siasa, alisema mhadhiri huyo wa zamani wa siasa katika Udsm.Aliwaonya Udom kukiepuka kikombe hicho, kwani kikombe hicho cha kugombania madaraka na kuingia katika vita vya kuwapata viongozi wa chuo, kiwaepuke. Alisema michakato ya kuwapata viongozi wa kuongoza Udom inatakiwa izingatie sifa, uwezo, uadilifu, iwe ya haki na uwazi.Katibu Mkuu, Wizara ya Elimu, Sayansi na Teknolojia, Dk Leonard Akwilapo amesema wizara hiyo inatambua mchango wa wanataaluma nchini ndiyo maana imerahisha utoaji wa vibali vya kusafiri na kuruhusu kufanya usajili mtandaoni.Naibu Katibu Mkuu-Utumishi, Dk Francis Michael aliwataka wanataaluma kuungana pamoja na akawataka viongozi kuwapandisha ngazi mara wakichapisha kazi ili wapate stahili nyingine nyumba, usafiri, isipokuwa mishahara ambayo ina utaratibu maalumu.  <topic>: KITAIFA 